gentaiscool/nusaparagraph_topic huggingface dataset:
Membangun ntu dana darurat untuk berjaga-jaga, dan mulai berinvestasi setelah keuangan mulai sehat ntu sangat baik dan perlu banget dah. Hal yang sama juga diungkapkan oleh Financial Planner Safir Senduk. Menurut die besaran cicilan kagak boleh lebih dari 30% penghasilan bulanan. Jadi kalau misalnye ntu penghasilan kite Rp 10 juta per bulan, ntu total cicilan kagak lebih dari Rp 3 juta per bulan. Safir memaparkan bahwa selama dibebani pinjaman atau cicilan, seseorang perlu memiliki ntu penghasilan utama. Sebab ketika ada penghasilan, cicilan ntu akan mampu terbayar. Adapun ketika kagak memiliki penghasilan, alternatif lainnye yang bisa dilakukan adalah menjual barang-barang lain yang dimiliki atau menggali tabungan. Namun, langkah ntu terbilang merepotkan. "Contoh punya barang elektronik tidak terpakai, jual barangnye, bayar pinjamannye. Jadi, cara terbaik adalah kita punya penghasilan, entah dari pekerjaan, entah dari jual barang," jelas Safir. Dia pun menjelaskan bahwa selama masih dibebani pinjaman atau cicilan, seseorang sebaiknye ntu untuk menunda membeli keperluan yang kagak dibutuhkan atau kebutuhan yang sifatnye ntu sebatas keinginan sesaat. Misalnye die ingin HP baru, padahal HP lama baru setahun dua tahun. Dia ingin barang elektronik baru, padahal sekadar keinginan aje. Jadi, HP ntu butuh atau ingin? Kalau HP lama rusak, berarti butuh yang baru. Tapi ketika HP lama masih baik-baik saja, berarti HP barunye sekadar ingin.

Topic: slice of life
Pêncinta olahragè èkstrèm tumannyè punyè ambisi nyang lêbih tinggi dalêm ngêraih impiannyè. Nyang unik, pêncintè olahragè èkstrèm êni justru kagak punyè tujuan buat ngènèng-ngènèngin kêbolehannyè kêpadè orang banyak, tapi lêbih nyari kêpuasan buat diri dèwèk. Bukan rahasiè lagi kalo èmosi kitè banyak dipêngaruhin amè hormon-hormon, di antarènyè adalah hormon dopamin amè sèrotonin. Hormon dopamin lêbih cêndêrung têrlibat pêranti ningkatin ènèrgi amè pêratian, sêmêntarè hormon sèrotonin bêgawè pêranti ngatur èmosi kayak ngurangin kêcêmasan amè dèprèsi. Mênurut pênêlitian Monasterio, pêncintè olahragè èkstrem êni punyè kadar hormon dopamin amè sèrotonin nyang rêndèh. Karna kondisi ntu, mêrèka nyêimbanginnyè amè olahragè èkstrèm nyang bisè ningkatin kêpêrcayèan diri amè motipasi.

Topic: sports
Elu punya game favorit? Kalo aye sih punya game favorit dari pas jamannye aye SD. Pas SD, aye entu belom punya laptop. Jadinye aye maen entu game favorit dari laptopnye sepupu aye dan gantian sama adek-adek sepupunye aye yang laen. Entu game namanye “Plants vs Zombie”. Jadi jelas aje isinye entu game adalah zombie yang banyak dan kite sebagai pemaennye kudu nanem banyak taneman buat ngelawan entu zombie. Jadi setting-nye kayak di teras gitu, nah di sono kite tanem banyak taneman – ade bunga matahari yang buat numbuhin duit, ade cabe buat bikin meledak, dan laennye – buat ngelawan para zombie yang mau masuk ke rumah.

Topic: technology
Si Babeh lagi keranjingan nongtonin pideo taneman di Instagram. Isi menu Jelajahnye dominan ame taneman, bunga-bungaan, po'on, ame ape bae nyang sejenis. Doel kagak ngarti gegituan! Cuman, gegara pideo-pideo ntu, Babeh jadi punye hobi baru ngoleksi taneman, terus dipamerin di status WA-nye. Kagak nyangke, banyak temen Babeh nyang nawar mao beli taneman-taneman Babeh make harge nyang di atas harge belinye. Babeh demen, dong! Dari hobi bise jadi cuan beginih. Akhirnye, ijin lah blio ame Enyak, mao bikin bisnis taneman, katanye. Wirausahawan! Kate Babeh bari cengar-cengir. Enyak, nyang ude pusing ame tabiat lakinye, jadi nyetujuin aje. Syaratnye cuman atu kalo dari Enyak; kalo untung bagi-bagi, kalo rugi urus ndiri! Babeh cengar-cengir bae digituin ame bininye. Doel ngeliatnye juge agak heran. Cuman, emang prinsip Babeh; selame Enyak oke, bisnis pasti bakal bejalan!

Topic: business
Ngerayain maulid Nabi SAW ntu bentuk kegirangannye umat Islam dalem nyambut lahirnye sang Banginda Rasulullah. Tradisi perayaan eni nyang biasae kite sebut maulid Nabi SAW di dalemnye ade nilai-nilai ibadah buat siape aje nyang ngerayain selame perayaannye kagak bertentangan ame syariat ajaran agame Islam. Perayaan maulid Nabi SAW bise kite liatin dalem banyak bentuknye sesuai ame tradisi budaya masing-masing daerahnye nyang ngadain. Kalo kate Imam Ibnu Hajar Al-Asqala nyang dikutip ame Imam As-Suyuthi dalem kitabnye Al-Hawi Lil Fatawi banyak care buat peringatin maulid Nabi di antaranye banyakin baca Al-Qur'an, sedekat atawa ngasi makan fakir miskin, bersedekah laennye ame jangan lupa lantunin pujian buat Nabi SAW kaya baca Maulid Barzanji, Maulid Diba', Maulid Simthud Durar ame banyak bacaan nyang lainnye.

Topic: religion
Bola basket cocok banget bakal dijadiin gacoannye orang-orang, lantaran bisa dimainkan indoor maupun outdoor, dan hanya memelukan lapangan yang relatif kecil. Di sisi lain, bola basket juga dinilai lebih kompetitif dengan tempo permainannye yang cenderung lebih cepat ketimbang olahraga bola lain, seperti voli dan sepak bola. Penggemar olahraga ntu tentunye tersebar di segala penjuru dunia, mulai dari anak-anak hingga lansia, baik laki, maupun cewe. Sebenernye jika dilihat secara umum, jika kita berolah raga tentunye bertujuan membuat kebugaran dan kesehatan tetap terjaga. Begitu juga dalam permainan bola basket. Namun, yang menjadi tujuannye ntu permainan bola basket secara khusus adalah untuk berolahraga sehingga tubuh kita terasa sehat dan bugar, serta dapat menambah tinggi badan, dan melatih kedisiplinan. Tujuan olahraga yang satu ntu memang kagak melulu untuk alasan kesehatan, tetapi permainan bola basket juga menjadi cabang olahraga yang dipertandingkan. Jadi prestasi juga menjadi salah satu alasan atau tujuan bermain bola basket.

Topic: sports
Applikasi zaman sekarang kan udeh banyak tuh nyang ngirim kode verifikasi, tapi itu juga nyang bikin keamanan kite tuh gampang dibobol. Orang-orang nyang pad angarti ama IT udeh pada jago buat ngeretas hp orang. Penipuan aja sekarang udeh makin lihai kite liat-liat. Pokoknye proteksiin keamanan seketat mungkin. Apalagi sekarang kan udeh cuma simpen pake kode atau pin, ya sebisa mungkin sering diganti lah buat cegah hal nyang kaga diinginkan. Kalo keamanan kite lemah, ya makin gampang orang buat bobolnye, semakin mudah keamanan ya makin banyak cara juga orang buat ngebobolnye. Jadi, mulai sekarang mah jangan percaya ama orang luar buat nunjukin data-data pribadi.

Topic: technology
Elu mau punya iPhone? Elu tau kagak deskripsinye iPhone 14? Nah iPhone 14 entu ade 2, ade Pro dan Pro Max. Warnanye entu ade item kosmik, perak, emas, dan ungu tua. Katanye, bagian depannye entu Ceramic Shield, sedangkan bagian belakangnye entu kaca matte bertekstur dan desain baja tahan karat. Beratnye entu kalo yang Pro 206 gram dan kalo yang Pro Max beratnye 240 gram. Layarnye kalo yang Pro entu 6.1 inci, kalo yang Pro Max entu 6.7 inci. Katanye, layar iPhone 14 entu punya sudut ngelengkung yang ngikutin desain lekukan yang indah, dan semua sudut ini berada di dalam bidang persegi standar. Nah kalo diukur sebagai bentuk persegi standar, layarnye berukuran 6,12 inci (Pro) dan 6,69 inci (Pro Max) secara diagonal (area bidang layar berukuran lebih kecil). Entu die sedikit deskripsi dari iPhone 14. Kalo elu mau beli, jangan lupa belinye di toko resmi dan cari tau dulu spesifikasinye ye. Jangan lupa juga buat nabung buat belinye dan kalo emang ada kebutuhan laen, penuhin kebutuhan laennye dulu ye!

Topic: technology
Setelah ide jualan sambel di rumah berjalan, banyak teryata nyang seneng. Karna kan pada udeh tau kualitas dari sambel buatan Nyak aye. Dari situ makin banyak tuh sodara nyang bantuin buat nanganin usaha kite. Seneng bisa ngebuka lapangan kerja buat orang laen apalagi itu kan keluarga sendiri ya. Soalnye pan banyak keluarga nyang cuma jadi ibu rumah tangga. Walaupun belom berkembang pesat tapi hasil dari ide jualan di rumah lumanyan banget bisa nutup biaya pengeluaran di rumah trus juga masih ade lebihan lagi buat tabungan. Girang hati rasanye bisa memperdayakan sodara sendiri jadi bisa ngasih kebahagiaan ama orang banyak gitu.

Topic: business
Pengen masuk ekskul olahrage nyang kagak butuh tempat luas biar kagak gitu capek? Ekskul tenis meja jawabannye. Lahannye cuman segede mejanye aje, sekitar 274 cm x 152,5 cm. Biasanye juge digelarnye di dalem ruangan ato indoor. Kalo masup ekskul enih, ade beberapa kegiatan nyang kudu diikutin ame siswa-siswinye, ya ntu latian rutin, latian fisik, kompetisi, sparing, ame urusan organisasi kek regenerasi ame penerimaan anggota baru. Buat latiannye, kagak jauh beda ame ekskul olahrage laennye, ya ntu pemanasan, pekenalan soal tenis meja, aturan, ame alat-alatnye, terus latian teknik-teknik di tenis meja. Ekskul enih bemanpaat buat jadi wadah siswa-siswi nyalurin minat ame potensi tenis mejanye biar nanemin semangat sportipitas.

Topic: sports
Banyak banget cerita-cerita kalo kita dateng ke tempat-tempat makanana gitu, apalagi pasar. Biasanya kalo di pasar orang juga demen banget, nih, sembarangan ngambil makanan pedagang, abis itu pada mabur, kagak mau bayar. Ada juga yang buang sampah sembarangan banget. Kelakuan kayak gini, nih, biasanya dilakuin sama pembeli yang selebor. Kebiasaan pembeli, nih, abis ngupas bungkusan kue-kuean atawa gorengan, bungkusannya dibuang di situ juga, kagak di tempat sampah atawa plastik. Ada juga yang abis makan, terus ngelepehin makanannya di situ alesannya kagak doyan. Kalo udah gini, semuanya jadi kena buntungnya. Soalnya berhubungan ama makanan, ya kita kudu jaga kebersihan. Jangan ampe tempat yang tadinya enak buat makan, nyoba-nyobain kue, malah jadi tempat jorok. Geli banget kalo lagi makan ngeliat orang ngelepehin makanan. Ayok, kita jadi orang yang jaga lebersihan lingkungan ama ngehargain makanan, biar semua nyaman.

Topic: food & beverages
Cumi jadi salah atu pilihan menu kedemenan buat pecinta olahan seafood. Seafood satu eni punye tekstur kenyel ama punye cite rase nyang gurih serte punye bau khas. Kaga cuman ni’mat buat jadi menu makanan, cumi juga punye banyak nutrisi, kaye kalsium, magnesium, omega 3 ama karbohidrat. Cumi bisa ditemuin di banyak tempat jualan, kaye di pasar tradisional kalo gak di supermarket moderen dengan bermacem-macem varian harge. Ciri-ciri cumi nyang masi seger, biasenye punye permukaan kulit nyang mengkilat ama matenye nyang masi bening. Kaga kaye udang ama ikan nyang mayan ribet pas nyianginnye, cumi udeh danta jauh lebi gampang karne kaga punye cangkang ama sisik. Cumi bisa diolah jadi macem-macem masakan sederhana nyang sedep. Ade banyak banget resep olahan cumi nyang gampang tapi sedep.

Topic: food & beverages
Waktu pandemi, Doel ngiri bangat temen-temennye banyak nyang dibolein, bahkan dikuduin buat kerje dari rume ato bahase anak jaman karangnye: work from home. Kalo Doel? Boro-boro! Telat semenit aje masi ade anceman potong gaji. Hadu. Makanye, gegara kondisinye lagi beginih, Doel maksain diri bangat buat tetep sehat. Pas ade tawaran paksin, die langsung ambil nyang petame. Kalo ke kantor, die naek kendaraan pribadi. Kagak lupe, selalu make masker medis ame sarung tangan. Ke mane-mane nenteng pembersih tangan (hand sanitizer) biar kalo kudu megang sesuatu, bise langsung disemprot enoh. Die juge milih bawa bekel aje dari rume, biar pas jam istirahat, kagak perlu keluar kantor buat nyari makan. Nyang beginih-beginih bikin Doel mikir; nyari duit emang kudu segininye, ye. Cuman, tetep, ke kantor bole, sakit jangan!

Topic: business
Dari awal timbulnya di taun 70an ampe sekarang, laptop udah ngelewatin banyak banget perkembangan. Udah kagak lagi jadi barang yang mewah juga. Harga laptop jaman sekarang juga udah macem-macem, udah banyak yang kejangko. Buat orang yang gawe atawa belajar, laptop ini udah jadi barang wajib yang kudu dipegang. Selaen harga, tipe laptop juga udah banyak macemnya nyeseuain kebutuhan yang mau make. Buat orang yang kerjanya banyak di bidang yang berubungan ama teknologi gitu, udah pasti kita butuh perangkat ini. Nah, buat yang niat kepengen beli laptop ini kita liat dulu jenis-jenisnya. Biar nantinya, laptop yang kita beli bisa kepake pas ama kerjaan kita. Nah, jenis laptop itu ada macem-macem. Ada laptop tradisional, subnotebook, netbook, convertible, hybrid, ama desktop replacement. Nah, sekarang kita ngenalin satu-satu, ya.

Topic: technology
Tari yapong bêrasal dari DKI Jakarta. Nandakan êni dikêjè Bagong Kussudiardja buat ditampilin di acarè pêringêtan ari ulang taun kê-450 DKI Jakarta padè 1977. Pêrtunjukan tari yapong kêinspirasi dari kisèh hèroik Pangèran Jayakarta dalêm ngêrêbut kotè pêlabuhan bêrnamè Sunda Kêlapa dari Portugis. Kêunikan tari yapong têrlêtak padè gêrakan sêdêrhanè, tapi dinamis amè èksotis. Gêrakannyè bêtumpu padè kaki, lêngên, amè pinggul. Parè pênandak ngêmaènin lêngên amè kaki bêgantian, sêdêngkan pinggul miluin gêrakan kêduènyè. Sêlaèn ntu, sêcarè kêsêluruhan kostum sêrtè propêrti tari yapong kêinspirasi dari unsur-unsur padè budayè Bêtawi. Tari yapong biasènyè dipêntasin padè acarè-acarè kêbudayèan, upacarè adat, atau ulang taun ibu kotè. Nyok, kitè nonton nandakan êni sêbagè bêntuk cintè budayè Bêtawi!

Topic: culture & heritage
Pêrkawinan adalah suatu bêntuk kêsêriusan dalêm suatu hubungan. Sêlaèn mêrupakan bêntuk cintè, pêrkawinan di dalêm Islam jugè mêrupakan salèh atu bêntuk ibadèh kêpadè Allah Swt., bahkan disêbutin jugè bahwa pêrkawinan adalah ngêgênêpin sêtêngèh agamè. Pênyatuan duè manusiè, antarè lanang amè wadon êni kêmudian diarêpin ngêjadi mèdia amè têmpat nyang sêmpurnè buat ngêdapêtin pahalè sêrtè rido dari Allah Swt. Olèh karna ntu, pêrkawinan di dalêm Islam bisè dibilang sêbagè sêsuatu nyang sakral. Jadi, sêbisè mungkin kudu dijagè, bahkan ampè maut nyang misèhin. Allah Swt. jugè ngasih kêtêrangan têntang kêutamèan kawin. Allah Swt. jugè bakal ngasih karuniè-Nyè kêpadè lanang amè wadon nyang kawin karna Allah Swt.

Topic: religion
Kalo sebelomnya kita ngomongin soal maenan anak-anak yang pake karet gelang. Kali ini kita ngomongin lompat tali yang dijadiin olahraga buat orang gede. Ini salah satu olahraga yang enteng ama murah pastinya. Kalo kita udah punya tali kusus untuk olahraga ini, kita bisa pake talinya buat lompat-lompat. Kalo kita belom punya, kita bisa nyusun tali itu pake karet gelang kayak maenan bocah. Apalagi emak-emak biasa ngumpulin karet gelang tiap abis belanja sayuran. Karet gelang yang udah kekumpul itu bisa dijadiin tali. Asal kita pastiin kalo karetnya itu kuat. Kalo kita rasa karet itu tipis, kita bisa pake dua karet gelang sekaligus di tiap susunannya. Kita bikin ampe kebentuk tali yang panjang yang ngepas buat kita lompat-lompatan. Olahraga ini juga bisa kita kerjain di rumah. Lompat-lompat 10 ampe 15 menit juga udah berasa keringetan ama ngebakar kalori kita.

Topic: sports
Habibi Ainun merupakan salah satu pasangan romantis yang aye demen banget dah, dari sebelum pelemnye ade aye udeh demen banget sama kisah cinta mereka yang penuh kehangatan dan kejujuran. Pas awalnye novelnye ade resmi diterbitkan oleh pak Habibie, aye bener bener langsung gasabar banget pengen baca ntu novelnye. Seiring berjalannye waktu yang aye harepin kewujud, ya ntu adanye ntu pelem di bioskop, pemainnye juga aye suka semua. Karena Reza rahadian bener-bener totalitas banget meraninnye. Ntu pelem bener-bener mengharu birukan, bener-bener dah kite dibuat mesem mesem tapi diakhirnye bener bener sedih banget. Di awal ntu novelnye keluar juga udeh laku keras banget dipasaran, bejibun orang pade beli ntu novel. Tidak hanya novelnye aje yang laris, tapi filmnye bener bener sukses dan laku keras banget, sampe menang banyak penghargaan.

Topic: leisures
Ngeliat banyak pekerjaan nyang udeh bisa digantiin ama robot, kite harusnye kudu waspada ama kebidupan di masa depan. Kite juga jangan mau ketinggalan ama teknologi nyang makin lama makin maju. Kalo sekarang kite belom bisa tuh nyiptain robot, kite bisa jadi orang nyang paham ama robot. Dengan gitu kite punya kesempatan kerja nyang gede di masa nyang akan dateng. Kalo lama-lama robot makin mengusain pekerjaan, kite sebagai manusia nyang punya kecerdasan jangan mao kalah. Kite kudu pikirin gimana caranye kite bisa benerin robot, karna kan robot bisa aje rusak tuh sewaktu-waktu, kalo kite mau bertahan kite tinggal nyari ilmu biar nanti kite bisa benerin tuh robot.

Topic: technology
Restoran cepet saji di Indonesia, rerata kalo nawarin minuman, minuman nyang besoda. Udeh gitu, kagak banyak pilihan menu minuman laennye buat orang nyang kagak demen soda. Nah, tapi, Richeese Factory jagoan bangat, nih, soalnye beda dari nyang laen. Restoran enih nawarin minuman gacoannya nyang kagak mengandung soda, namanye Pink Lava. Kek namanye, rupa enih minuman juge pink lucu-lucu gituh. Gegara ade campuran susu, santen, ame stroberinye, rasanye jadi seger-seger manis gitu. Orang-orang nyang bikin ulasan di blog ato di YouTube-nye, sih, blak-blakan bilang kalo enih minuman sedep bener, ye. Rasanye juge pas, kagak kemanisan ato kurang ape gitu. Cocok bangat, dah, buat ngaburin rasa pedes dari ayamnye.

Topic: food & beverages
Memasak merupakan salah satu hobi yang bermanfaat banget, karena memasak ganyeman ntu sangat manfaat buat orang-orang di rumah, selain lebih jelas kalo masakkan yang kite buat sendiri bahan-bahannye. Memasak ganyeman sendiri di rumah bikin kite lebih hemat jadinye sama pengeluaran. Karena dengan belanja bahan-bahan misalnye cuma abis berapa itu bisa kite masak jadi berkah jadi lebih banyak porsinye dibandingin kalo kite beli di luaran. Hobi masak juga punya manfaat positif lainnye, kite kalo masak dengan santai tanpa paksaan bikin bagus buat kesehatan mental kite. Saat masak ganyeman kite juga jadinye belajar buat sabar, karena dalam hal meracik dan menata ganyemannye kite kudu teliti, dan sabar.

Topic: leisures
Elu tau kagak kalo hari besar agama Islam entu selaen Hari Raya Idul Fitri, ade Hari Raya Idul Adha? Elu tau kagak, biasanye ape aje yang dilakuin para muslim dan muslimah di hari raya satu entu? Mulai dari pagi yang cerah pas hari raya Idul Adha, mereka biasanye ngelakuin ibadah Hari Raya Idul Adha, ya entu salat eid. Biasanye abis salat eid, bakalan dilaksanain penyembelihan hewan kurban secara massal yang dilakuin secara Islami oleh para ahlinye di lapangan masjid ataupun di lapangan laennye. Ade yang abis salat eid ngantre buat dapetin daging, ade juga yang abis salat eid langsung pulang ke rumah dan ngebadog. Biasanye sih badogan pas hari raya entu mayoritas daging dan ketupat, misalnye sayur ketupat, ketupatnye, rendang, semur, marak, dan laennye. Abis ngebadog, biasanye pade pergi silaturahim ke rumah keluarga atau bisa aje istirahat di rumah. Nah entu die tradisi yang biasanye ade di Hari Besar Agama Islam, ya entu Idul Adha.

Topic: religion
Maren aye pulang gawe roman-romannye ngerase cape bener. Pas jalan pulang, aye delok tukang es kelape di pinggr jalan. Langsung aje kaga perlu ajag-ijig lagi aye beli ntu es kelape. Minum es kelape pas lagi ngaso abis cape gawe emang kaga ade duenye. Awak aye nyang tadiannye lemes langsung rose lagi. Pake gule jawa, pake aer kelape bener, dikasi susu, trus ditambah es batu, bikin es kelape rasenye sedep bener buat ngilangin cape. Manaan hargenye juga kaga mahal acan, tibang goceng udeh puas aye minumnye. Udeh ilang capenye buru-buru aye lanjut balik ke rume, kesian anak ama bini dah nungguin.

Topic: food & beverages
Makin banyak masjid nyang dibangun disekitar kite, masa iya kaga mau tuh nyang namanye kite manfaatin. Padahal jarak juga kaga ada nyang jauh tapi ngapa pada susah amat ya ngelangkah ke sono. Tapi giliran ada hal baru nih nyang lagi ngetrend mah dijabanin. Sebenernye miris sekarang udeh jarang tuh nemuin nyang namanye remaja masjid, padahal pan kelompok begitu resep banget diliatnye. Kaga cuma orang tua tapi nyang muda-muda tuh mau turut ambil bagian kalo ada kegiatan nyang ada di mesjid. Biar ada regenerasi juga nih, jangan nunggu tua dulu, tapi nyang muda pan seantesnye punya tuh ide-ide cemerlang ya sapa tau bisa di aplikasiin.

Topic: religion
Elu percaya kagak, kalo usaha itu kagak bakalan ngehianatin hasil? Kalo aye sih percaya. Buktinye adalah cerita perjuangannye Kolonel Sanders alias si pendirinye KFC, yang udeh jadi salah satu franchise fast food beken. Sanders entu ternyata kagak langsung sukses sekali coba loh. Die belom sukses di usia mudanye. Sanders entu udeh nyoba banyak kerjaan dan bahkan beberape kali juga gagal. Tapi die kagak nyerah, die tetep berusaha sampe berhasail. Die yang jago masak, akhirnye nemuin resep ayam goreng yang enak bener dan dapet hasil dari entu. Kagak cuma sampe situ usahanye Sanders. Die lanjut ngajak restoran-restoran laen buat kerjasama. Sampe akhirnye, die pun sukses bikin KFC dikenal secara luas. Bener-bener terbayar kan usahanye? Kolonel Sanders bener-bener ngebuktiin kalo usaha itu emang kagak ngehianatin hasil. Cuma kudu sabar dan terus berusaha sampe tiba waktunye. Jadi, nyok kite tetep berusaha dan sabar sampe tiba waktunye kite buat berhasil!

Topic: food & beverages
Kelebihan marketplace belanja dimane aje, dan kapan aje ntu salah satu hal yang dipelajari pebisnis saat merancang strategi jualan online di marketplace. Dengan kemudahan belanja tanpa halangan waktu dan tempat, mereka harus mampu menawarkan pengalaman terbaik agar pelanggan terus belanja di tempat mereka. Hanya dengan beberapa kali klik, konsumen dapat membeli kebutuhan sehari-sehari, terutama di masa pandemi saat aktivitas di luar ruangan dibatasi. Selain ntu, harga yang ditawarkan juga lebih terjangkau dibandingkan di toko offline. User experience menarik dan praktis. Ketika belanja di pasar tradisional atau supermarket, kite kadang harus berhadapan dengan antrean di kasir hingga stok barang yang habis. Namun di marketplace, konsumen dapat memilih barang sambil tiduran atau mengerjakan hal lain.

Topic: business
Èmpati adalah sêsuatu nyang ngêmungkinin orang buat ngêmahamin amè bêrhubungan dêngan orang laèn. Êni mêrupakan hal pênting nyang dipêrluin buat ngêbangun kêintiman, kêpêrcayèan, amè rasè ngêmilikin. Èmpati jugè mêrupakan pêrasèan nyang ngêjè sêsêorang sulit buat nutup matè têradêp pêndêritèan orang laèn. Orang nyang ngêmilikin rasè èmpati nyang tinggi bisè ngêdapêtin manpaat kêbahagièan dari ngasih pêratian padè orang laèn. Sêbêlon bisè kêhubung dêngan hal nyang têmên êlu rasèin, êlu kudu ngênalin apè pêrasèan ntu. Ngêdêngêrin amat pênting, tapi kagak sêlalu gampang. Èmpati dimulè wayah sêsêorang nêtêpin niat ngêdêngêrin èmosi. Èmosi diri dèwèk bisè ngêjadi pênghalang nyang signipikan dalêm hal mêratiin apè nyang orang laèn rasèin. Jadi, bêrusahèlah buat jadi pêndêngêr nyang baèk. Hal êni ngêbantu ngêrosain pêmahaman èmosional amè èmpati dalêm dirilu.

Topic: slice of life
Minggu pagi jadi hari yang paling ditunggu ama bocah-bocah kecit. Biasanya banyak kartun yang ditonton ampe jam sepuluhan. Kalo udah rapih nonton, terus ngerasa bosen, maen di luar udah jadi jadwal rutin buat maen banyak permaenan. Ada bocah yang maen lari-larian aja, ada juga bocah yang nunggu temen-temennya kumpul. Kalo udah kumpul semua, bocah mulai ngerundingin mau maen apaan. Minggu pagi itu, bocah-bocah laki pada maen gundu. Bocah wadonnya punya niat buat maen taplak gunung. Bocah wadon yang maen taplak gunung ini kudu ngegambar bentuk taplak gunungnya. Sebagian yang maen  pada nyari kapur buat ngegambar taplak gunung. Sebagian yang laen nyari lahan yang lebar buat ngegambarnya. Ada satu bocah yang udah nemuin kapur, lalu rame-rame pada jalan ke lahan lebar buat maen. Permaenan ini ngebutuhin keseimbangan kaki buat lompat ama tangan buat ngelempar batu ke kotak-kotaknya biar kagak keluar garis. Permaenan banyak gerak ini bisa jadi olahraga yang didemenin bocah, soalnya bisa sembari seru-seruan bareng temen.

Topic: sports
Jem 3 sore emang jadi waktu nyang nanggung, aye ngerasain laper pengen gegares tapi kaga pengen gegares makanan berat. Jem segini jadi waktu nyang pas buat ngemil-ngemil kalo gak mindo make makanan kecil. Kebetulan aye delok ade tukang cilok nyang liwat. Gegaresan nyang asalnye dari Sunda eni punye bentuk bulet kaya baso tapi kecit. Bedanye juge kalo baso bahan utamenye daging, kalo eni dibikin make tepung tapioka. Aye mesen dah tuh make sambel kacang, kecap, ama saos. Nyang paling aye demenin ama cilok ntu kenyel ama rasenye nyang ngegoyang lide. Apelagi kalo ade isiannye kaye daging kalo gak telor. Mayan buat ngeganjel laper bentaran mah.

Topic: food & beverages
Capek kerje ame orang? Jadi wirausahawan kudu bangat diperitungin. Ade banyak keuntungan jadi wirausahawan, neh. Misalnye, nyang paling dipengenin tiap orang, ntu bise ngatur sebebasnye kapan mao masup kerje, jam kerjanye berape lame, liburnye ari ape aje, dan sebagenye nyang biasenye suse diatur ame karyawan. Terus, bari bisnis, bari ngasah kemampuan diri ame ningkatin kreatipitas dan inopasi. Bise juge liat potensi diri sebage pemimpin ato pebisnis ulung yahoed. Kagak lupe, jadi wirausahawan bise bemanpaat buat orang laen dengan nyediain lapangan pekerjaan, jadi orang laen bise nyari rejekinye di kite. Udeh gitu, keuntungan dari berwirausahe enih juge bise digunain buat macem-macem, terutame inpestasi mase depan, misal berupe tabungan, beli asuransi, ato inpestasi tanah, dan sebagenye.

Topic: business
Hapè iPhone kagak dibêkêlin pitur pêrluasan mèmori sêcarè èkstêrnal ngêgunèin slot microSD. Kalo mèmorinyè udèh dirasè pênuh, pênggunè iPhone bisè ngurangin mèmorinyè dêngan bêbêrapè carè. Pênggunè gè kagak pêrlu makè aplikasi tambèhan buat ngurangin mèmorinyè. Êlu bisè ngapus datè mèdia kurang pênting, misalnyè poto atau pidio nyang numpuk di galêri iPhone. Kêduè, ngapus aplikasi nyang kagak pêrnèh dipakè. Aplikasi nyang kagak pêrnèh dipakè gè bêkontribusi têradêp pênuhnyè ruang pênyimpênan di iPhone. Kêtigè, ngatasin mèmori iPhone nyang pênuh jugè bisè dilakuin dêngan ngapus cache aplikasi amè situs. Ukuran cache èmang kagak sêgêdé datè mèdia atau aplikasi, tapi êlu bisè ngspusnyè jugè sêhinggè ngêjè ruang pênyimpênan jadi lêbih lêga.

Topic: technology
Nuansa Riung Gunung Pangalengan ntu tempat wisata paling anyar di Bandung Selatan, nyang dapet sebutan Swiss-nya Bandung ame sekarangan eni jadi tempat wisata nyang lagi tenar banget. Nuansa Riung Gunung punya pemandangan alam kebun teh, gunung, ame udara nyang adem. Alamnye dapet nyembuhin kepuyengan babatok kite. Jalanan kalo mau ke Riung Gunung Pangalengan dapet dilewatin ame mobil apelagi motor, lokasi parkir motor ade di bagian dalem, kalo mobil ade di dekat jalan raya. Nyang jadi daya tarik pertame kalo dari Riung Gunung ntu ade jembatan nyang kebuat dari kayu, letaknye nyang ngebelah perkebunan teh nghasilin liat-liatan nyang cakep. Jembatan ntu biase disebut Sky Walk, nyang punye panjang sekitar 400 meter. Bukan cuman nyajiin liat-liatan nyang cakep, dimarih kite juge dapet seabregan foto spot  nyang ude0h disediain ame pengelolanye.

Topic: leisures
Kayaknye, tiap daerah di Indonesia entu, biasanye punya badogan khasnye masing-masing kan ye? Nah kotanye aye, ya entu Jakarta, juga punya badogan khasnye, salah satunye entu kerak telor. Kayaknye kerak telor entu udah pernah didenger banyak orang kan ye? Nah kerak telor entu ada yang nyebutnye sebagai omeletnye orang Betawi. Dikate begitu karena kerak telor entu dibuatnye juga pake telor. Nah selaen telor, bahan-bahan buat nyiptain badogan khasnye orang Betawi atau Jakarta entu ada beras ketan putih, ebi, bawang goreng, abis entu dikasih bumbu halus (kelapa yang disangrai), cabe merah, jahe, garem, kencur, dan gula pasir. Nah, bikin kerak telor juga kagak sama kayak bikin telor model laennye. Bikin kerak telor entu, telornye dimasukin ke penggorengan kagak pake minyak. Terus pas telornye hampir mateng, baru deh dibikin kerak-kerak telornye. Terus pas telornye udeh agak gosong, entu telor diangkat dan dipakein bumbu. Abis entu kerak telornye siap dibadog deh!

Topic: culture & heritage
Soal makanan kedemenan ama kagak, orang wadon sering banget makan yang manis-manis kalo ati lagi empet. Nyari coklat atawa kue-kue yang gulanya tinggi dijadiin pawadan buat ngubah ati jadi baek lagi. Padahal, makanan manis kagak selalu coklat atau makanan yang gulanya tinggi. Gini ari, emang susah banget buat ngindarin makanan yang kagak sehat. Jangan kuatir! Kita masih bisa, kok, buat ngurangin makanan yang gulanya banyak banget ke makanan dikit gula. Tenang aja, masih ada manisnya. Udah gitu, sehat juga. Kita bisa makan buah-buahan yang ngebaekin ati lebih enak lagi. Ada macem-macem buah yang bisa kita makan supaya ati kita enak lagi. Ada pisang, alpuket, mangga. Buat wadon, ayok kita mulai dari sekarang demen makan buah atawa makanan yang sehat, biar ati juga jadi lebih enak, kagak gampang ngerasa empet.

Topic: food & beverages
Bêrikut carè ngêgunèin mêsin cuci LG Smart Inverter T2311VSPM. Pêrtamè, pêncèt tombol nyalèin. Kêduè, pêncèt program, têrus pilih program nyang dipèngènin. Kêtigè, pêncèt tombol mulè, mangkè mêsin cuci bakal otomatis ngêlakuin prosès pêngumbahan. Kitè bisè tinggal dah ampè prosès ngumbahnyè bèrès. Gampang, pan? Tapi, kalo êlu pèngèn ngêlakuin pêngaturan sêcarè manual, bêrikut lèngkah-lèngkahnyè. Pêrtamè pêncèt tombol nyalèin. Kêduè, pêncèt program, têrus pilih program pêngumbahan. Kêtigè, pêncèt tombol kumbah, têrus atur waktu ngumbahnyè. Kêêmpat, pêncèt tombol bilas, têrus atur jumlèh pêmbilasan. Kêlimè, pêncèt tombol putêr, têrus atur waktu pêngêringan. Têrakhir, pêncèt tombol mulè dah. Êlu gè bisè milih apèkah pèngèn ngumbah ajè, ngêbilas ajè, ngumbah amè ngêbilas ajè, atau ngêringin ajè. Carènyè tinggal nonaktipin tombol nyang kagak pèngèn digunèin.

Topic: technology
Radio saku dari Sony bêbêntuk pèrtikal amè bêukuran mini sêhinggè amat kêrasan dibawè-bawè kê manè gè. Êlu bisè ngêgantungin radio di pêrgêlangan lêngên karna dilêngkêpin amè tali. Karna ntu, produk êni urup dipilih amè êlu nyang minimalis. Radio êni punyè indikator status LED amè status batrè. Sumbêr dayènyè adalah duè buah batrè AA sêhinggè êlu bakal ngêdêngêrin hasil suarè nyang jêrnih amè danta. Sêlaèn ntu, êlu jugè bisè ngêgunèin pênyuarè kuping buat ngêdêngêrinnyè. Puguhnyè radio êni punyè kêlêbihan amè kêkurangan. Kêlêbihannyè, ukurannyè kêcit sêhinggè kêrasan dibawè-bawè amè bisè dipakè ngêgunèin pênyuarè kuping. Kêkurangannyè, ukurannyè cukup kêcit sêhinggè punyè kêmungkinan kurang pêka dalêm ngêjangkau prèkuènsi.

Topic: technology
Tau Tari Jaipong kagak? Katenye tarian daerah enih asalnye dari Karawang. Nah katenye, enih tarian punya konsep gerakan yang relatif lebih modern. Enih tarian ngegabungin unsur wayang golek, silat, dan ketuk tilu ciptaan H. Suanda dan Gugum Gumbira, ya entu seorang seniman asal Jawa Barat. Musik tradisional yang umumnye ngiringin enih tarian merupakan kecapi, gendang, gong, dan rebab. Katenye, penari pade umumnye make pakean kebaya panjang yang anggun, serta selendang panjang di lehernye. Entu tari jaipong kagak cuma hiburan tarian biasa, tapinye juga bermakna jadi alat komunikasi antar manusia, ya entu dengan cara representasiin kesantunan, keramahan, kelincahan, dan pantang menyerah. Nah entu die tentang Tari Jaipong.

Topic: culture & heritage
Sebenernya kaga harus emang kite punya alat kesehatan, kaya treadmill tuh bisa kite ganti ama joghing aja di luar. Pan kite tau  kalo alat olahraga itu harganye mahal banget, udeh gitu kalo punya rumah sempit ya kaga bakal muat pintu. Emang sih kesehatan penting, trus kite sibuk kerja misalnye, cuma ya jangan ampe kite maksain diri. Beli alat olahraga nyang sesuai aja ama kemampuan kite. Kalo emang kondisi kite kaga memungkinkan, ya kite tinggal gunain aja tuh fasilitas umum buat lari sore-sore. Pan udeh banyak di Jakarta, kaya Gelora Bung Karno contohnye. Nah, kkte pake aja tuh nyang disedain di tempat umum.

Topic: sports
Hargè cabè sêring naèk wayah kagak kêdugè. Buat ngatasinnyè, êlu bisè nanêmnyè di rumèh. Lèngkah pêrtamè adalah misèhin biji cabè dari buahnyè. Kêmudian, kêringin biji cabè di bawèh sinar matèari. Sêlanjutnyè, biji cabè disêmai dulu di dalêm polybag. Sêbêlon nyêmainyè, siapin tanèh amè pupuk dêngan pêrbandingan 3:1 amè masupin dalêm polybag. Antêpin sêlamè atu minggu di têmpat nyang têrlindung sinar matèari amè aèr. Bêrikutnyè, siapin biji cabè dêngan ngêrêndêmnyè sêlamè tigè jêm di aèr angêt. Kalo udèh, masupin biji cabè kê dalêm polybag sêdalêm 1 cm. Kalo bibit cabè udèh bêkêcambah, pindèhin kê lahan tanèh atau pot nyang lêbih gêdé. Carènyè, lêpas polybag dari akar tanêman. Kêmudian, masupin kê dalêm pot atau lahan nyang udèh dicangkul, lalu gêmburin. Buat ngêrawatnyè, kasih tanêman cabèluh pupuk organik atau anorganik sêbanyak atu bulan sêkali. Siram jugè dêngan aèr nyang cukup saban ari, yè!

Topic: slice of life
Atlet sepakbola Vietnam, Do Hung Dung terpilih jadi atlet favorit SEA Games 2021 setelah mengumpulkan suara bejibun, selama event berlangsung. Selain Do Hung Dung di posisi pertama, atlet bulu tangkis Indonesia, Pramudya Kusumawardana berhasil menduduki peringkat kedua. Dirinye mengalahakn atlet Vietnam lainnye, Vy Truong Thao yang ada di urutan ketiga. Sekadar diketahui, sebelum gelaran SEA Games 2021 berakhir, penyelenggara memberi kesempatan bagi para penggemar untuk memilih atlet terfavorit selama SEA Games ke-31 berlangsung. Sejauh ini, Do Hung Dung menempati posisi pertama. Penggawa Timnas Vietnam U-23 ntu telah mengumpulkan 4.046 suara sampai saat ini. Ia merupakan gelandang Timnas Vietnam U-23. Berkat kontribusinya, Timnas Vietnam U-23 berhasil merebut medali emas dari cabor sepak bola, usai mengalahkan Timnas Thailand U-23 di partai final. Sementara di posisi kedua adalah atlet Indonesia, Pramudya Kusumawardana. Pebulu tangkis ganda putra Indonesia tersebut hingga saat ini mengoleksi 1.538 suara. Sedangkan di posisi ketiga ada Vy Truong Thao, atlet basket putri Vietnam, yang sudah mengantongi 1.485 suara. Selain dua Do Hung Dong dan Vy Truong Thao, lima atlet Vietnam lainnya berhasil masuk dalam 10 beasar atlet favorit SEA Games 2021.

Topic: sports
Bagi para pemegang Agama Kristen Protestan menyebutnye kita suci mereka ntu dengan sebutannye, Alkitab yang terdiri dari 66 bagian yang terbagi menjadi dua bagian ya ntu 39 yang masuk ke dalam Perjanjian Lama dan 27 yang masuk ke dalam Perjanjian Baru. Perjanjian Lama dan Perjanjian Baru dalam Alkitab dapat dikelompokkannye lagi menjadi beberapa bagian berdasarkan gaya penulisannye dan isinye. Perjanjian Lama terdiri dari lima bagian, ya ntu: Kitab Taurat yang terdirinye ntu atas 5 kitab, Kitab Sejarah yang terdirinye atas 12 kitab, Kitab Puisi yang terdiri atas 5 kitab, Kitab Nabi-nabi Besar yang terdiri dari 5 kitab, dan yang terakhir ntu, Kitab Nabi-nabi Kecil yang terdiri dari 12 kitab. Selanjutnye, Perjanjian Baru dikelompokkannye menjadi empat bagian, ya ntu: Kitab Injil yang terdiri atas 4 kitab, Kitab Sejarah yang terdiri atas 1 kitab, Surat-surat Rasuli yang terdiri atas 21 kitab, dan yang terakhir, Kitab Wahyu yang terdiri atas 1 kitab.

Topic: religion
Elu sadar kagak, kalo laptop entu jadi alat teknologi yang penting bener buat laksanain kegiatan sehari-hari? Mulai dari para pelajar sekolah ataupun mahasiswa universitas, sampe para pekerja pade butuh alat teknologi satu entu buat kegiatan sehari-hari. Nah apelagi pas pandemi COVID-19, bisa dikate mayoritas kegiatan dijadiin kegiatan online atau daring. Jelas aje alat teknologi satu entu jadi hal yang kudu dimilikin. Tapi elu tau kagak, kalo laptop yang makin canggih entu juga kagak kebal dari kerusakan? Nah makin lama, entu alat teknologi bisa aje kinerjanye makin lambat. Ternyate ade berbagai penyebabnye, misalnye virus, terlalu banyak perangkat lunak yang di-install, hardisk-nye udeh usang atau penuh, dan laennye.

Topic: technology
Grafik dan animasi visual dari game candy crush ntu kagak jauh berbeda dengan saat pertama kali dirilis di Facebook, dan sejauh ini memiliki grafik yang lucu sehingga pemain tidak akan mudah bosan. Menampilkan tema permen warna-warni, efek suara, dan sulih suara yang lucu dan menyenangkan. Tidak lupa dengan animasi visual yang sangat bervariasi dan menyenangkan yang membuat pemain merasa seperti bermain di rumah sendiri, meskipun harus berpikir lebih untuk menyelesaikan setiap level. Game ntu merupakan salah satu game yang direkomendasikan untuk kamu yang hanya ingin mengisi waktu luang di masa pandemi seperti ini. Game ntu adalah game yang populer, bahkan tidak hanya di kalangan perangkat Android aje. Pada tahun 2022 ini, game ini telah diunduh sebanyak 1 miliar kali lebih. Hal ini membuat game ini pantas menjadi game populer di Indonesia bahkan dunia.

Topic: technology
Biar jadi orang nyang sabar, kite bisa ikutin tuh jejak Nabi Muhammad SAW. Cobaan nyang diberikan kepada Nabi Muhammad tuh kaga ada abisnye, cuma setiap kesusahan pasti beliau sabar. Kite bise tuh teladanin sifat dan kebaikan-Nya. Pertama tuh kite terima dengan ape aja nyang terjadi ama kite. Kedua, kite harus ikhlas terima trus yakin dah Allah ada sama kite. Ketiga, pokoknye kite harus bales keburukan ama kebaikan, tinggalin tuh rasa benci, dendam nyang nguasain hati supaya kite daoet hikmahnye. Keempat, buat jadi orang nyang sabar kite mesti baik trus hormat kalo pun die udeh jahat ama kite. Semua emang susah, cuma berkah pasti buat kite sendiri.

Topic: religion
Pade semua hal pastinye ada dua sisi, positif dan negatif, keuntungan dan kekurangan. Ade banyak yang udeh jelasin terkait positif atau keuntungan dan negatif atau kekurangan kerja di kantor. Salah satunye kekurangannye entu ketetapan gaji yang sering kagak ngerata. Kagak bisa disangkal lagi, perusahaan yang pekerjanye entu ade banyak bener pastinye lebih ketat bener buat nentuin sistem gaji. Buat elu yang kerja di kantor, elu kudu tau kalo di entu perusahaan udeh ade ketentuan tersendiri buat gajinye, yang mungkin bakalan sulit dinegosiasi. Naek gaji pun kudu dipastiin, berape lama, dan berape persen kenaekan gaji pas kerja di entu kantor. Jadinye jangan lupa buat observasi dan pelajarin terkait standar gaji buat lulusan dan bidang kerjaan yang elu pengenin, serta perbandingannye sama pengeluaran dan jarak dari rumahnye elu ke kantor.

Topic: business
Kalo kite pake hape, biasanye kan suka dikasih pelindung tuh biar kaga pecah kalo kebentur. Kalo pun udeh dipasangin pelindung hp, tetep juga tuh dijaga perawatannye. Pertama, kalo kite pake tempered glass dan semacemnye, kita kudu ganti beberapa bulan sekali karna kelamaan pake tempered glass nyang sama bisa bikin lcd hape kite rusak. Selaen pake tempered glass kan juga pake juga tuh casing hape, milih casing juga kudu hati-hati. Kalo kite milih casing yang bahannye keras, kudu ganti-ganti karna bisa ngerusak body dari hape. Kalo kita gunain casing nyang lembut, kite jangan lupa tuh bersihin karna kalo lemban bisa bikin hape kite jamuran.

Topic: technology
Pas jaman kopit kemaren, semua warga diwajibin buat karantina. Buat pekerja, kerjanya dari rumah. Kalo mau keluar rumah juga kudu jaga jarak tiap ketemu orang laen. Aturan kayak gitu ngebikin bosen tiap orang. Rasa bosen ini juga yang bikin pengen keluar rumah sekaligus olahraga. Banyak orang yang mutusin buat beli sepeda. Ada yang beli sepeda baru, ada juga yang beli sepeda bekas. Selaen itu, ada juga orang yang ngebenerin sepedanya yang udah lama rusak. Di waktu kayak gitu banyak orang yang sadar pentingnya olahraga. Selaen buat ngilangin rasa bosen, sekalian buat jaga kekebalan badan biar kagak gampang kena sakit. Ampe sekarang, ada orang yang kebiasaan buat olahraga, sepedaan tiap pagi. Ada juga yang ke kantor bawa sepeda, gara-gara sadar sepeda ini bagus buat jaga lingkungan.

Topic: sports
Kalo kita keliling jalan-jalan sore ke luar rumah, kita pasti nemuin banyak banget tukang jajanan yang mangkal di pinggir jalan. Ada yang pake gerobak, ada juga yang pake pikulan. Ada pedagang yang masih muda, ada juga pedagang yang udah renta. Biasanya pedagang yang masih muda dagangin makanan atawa cemilan jaman sekarang, kayak cilok, cimol, seblak, atawa basreng. Pedagang yang udah renta sering dagangin makanan kuno atawa makanan tradisional, kayak ubi rebus, uli bakar, jagung rebus, atawa kue putu. Kalo kita liat cara bikinnya, cemilan-cemilan yang baru atawa yang didagangin anak muda ini dibikinnya pake banyak minyak ama bubuk cabe instan. Kalo pedagang yang renta ini, bawa makanan yang dikit minyak ampe sama sekali kagak berminyak, tapi bawaan atau pikulannya berat. Biarpun kita demen cemilan jaman sekarang, boleh sekali-kali kita beli cemilan di pedagang-pedagang yang udah renta ini, biar pada semangat jualannya, sekaligus ngebantuin. Kita juga jadi ngurangin dikit makanan banyak minyak ama bumbuan instan gitu.

Topic: food & beverages
Ayunda bêrkêsêmpêtan ngêliput acarè nyang disêlênggarèin amè pênciptè jumba, Alberto Perez alias Beto Perez. Kêsêmpêtan êni cukup istimèwa karna parè instruktur jumba di Indonèsia buat pêrtamè kalinyè bakal bêrlatih langsung amè Beto, pênciptènyè. Dari dulu, Ayunda èmang têrtarik buat milu kêlas jumba, tapi kagak pêrnèh adè waktu. Karang karna adè kêsêmpêtan dari kantor sêkaligus ngêliput acarè nyang ngêjè diè pênasaran, mangkè diè nyobè nyaba amè ngêliat langsung pêgimanè carè gawènyè. Hargè tikètnyè kagak nanggung-nanggung, bisè 3 ampè 4 jutè! Tapi, Ayunda bêruntung karna dapêt undangan spèsial dari Beto. Alunan musik udèh dimulè. Bêrbagè gêrakan udèh dipêragèin amè Beto. Sêlamè 30 menit lamènyè diè kagak bêrênti bêgoyang. Sêdikit capèk, tapi Ayunda amat ngênikmatin. Ajaibnyè, diè ngêrasè jumba êni èmang bisè ngilangin strès.

Topic: sports
Kebanyakan dagangan yang barusan kita omongin itu barang jadi yang keliatan ama yang bisa dipegang kayak makanan, minuman, ama pakean. Selaen barang-barang kayak gitu, kita juga bisa usaha jasa dari rumah, misalnya jadi copy writer. Ini bisa jadi usaha paroh waktu di rumah. Jadi, kita dagangin kata-kata. Selaen dagangin kata-kata, kita juga kudu bisa promosiin. Keahlian yang diperluin orang yang mau jadi copy writer ini bukan cuman nulis, kudu ahli juga basa Indonesia ama basa Inggris, bisa masarin, ama kudu tau kata-kata apa yang lagi tenar. Ada yang kudu kita peratiin kalo pengen ngerintis jadi penulis kayak gini, apalagi yang berubungan ama duit. Kita kudu peratiin buat misahin pengeluaran ama pemasukan dari klien yang laen-laen.

Topic: business
Selama perayaan, berbagai hidangan disajikan. Hidangan yang paling populer dalam perayaan Idulfitri di Indonesia adalah ketupat, yang memang sangat akrab di Indonesia dan Malaysia. Bagi anak-anak, biasanya para orang tua memberikan THR kepada mereka. Selama perayaan, biasanya masyarakat berkunjung ke rumah-rumah tetangga ataupun saudaranya untuk bersilaturahmi, yang dikenal dengan "halalbihalal",[11] memohon maaf dan keampunan kepada mereka. Beberapa pejabat negara juga mengadakan gelar griya bagi masyarakat yang ingin bersilaturahmi. Di Malaysia, Singapura, dan Brunei Darussalam, Idulfitri dikenal juga dengan sebutan Hari Raya Puasa, Hari Raya Aidilfitri atau Hari Raya Fitrah. Masyarakat di Malaysia dan Singapura turut merayakannya bersama masyarakat Muslim diseluruh dunia. Seperti di Indonesia, malam sebelum perayaan selalu mengumandangkan takbir di masjid ataupun musala, yang mengungkapkan kemenangan dan kebesaran Allah, tuhan umat Islam.

Topic: religion
Êni adalah bêbêrapè carè buat nyobè olahragè têrjun payung bagi pêmulè. Pêrtamè, pêrêgangan nyang bêrtujuan ngêbêntuk kêlênturan otot. Soalnyè wayah têrjun payung, êlu bakal jatoh dêngan kêgancangan di atas 100 mil pêr jêm (mph). Pêrêgangan bakal ngêbantu awak kagak têgang wayah nibla. Kêduè, pêlatian pêrnapasan. Wayah bêrnapas, têtêp pokus bahwa lagi bêradè di kêtinggian udarè. Karna kalo kagak pokus, mangkè bêrnapas bakal samè ajè kayak di daratan. Kêtigè, bêntuk awak nêkuk kayak pisang, yakni bêntuk kêpalè ngêdongak, matè natap lurus kê dêpan, punggung ngêlêngkung, amè lêngên kêrêntang kê samping. Têrakhir, kudu molor nyang cukup. Kurang molor bakal nurunin pokus. Soalnyè têrjun payung butuh konsèntrasi amè pokus têrkait sêmuè nyang dibilang instruktur amè nyang têrjadi di sêkitar.

Topic: sports
Pemain Indonesia yang bakal ikut dalam turnamen ini antara adalah Rory Hie, Danny Masrin, George Gandranata, Benny Kasiadi, dan Naarajie Emerald Ramadhanputra. Indonesia sebagai tuan rumah mendapatkannye kuota 20 pemain pegolf profesional. Selain ntu, juga mendapat kuota sepuluh pegolf amatir yang diberikannye pade Almay Rayhan Yagutah, Amadeus Christian Susanto, Randy Abernata M. Bintang, Gabriel Hansel Hari, Franklin Lydra, Alfred Raja Sitohang, Jose Suryadinata, Luke Evan Moore, Jonathan Tanoto, dan Muhammad Nabil Almahnaf. Asian Tour menyambut gembira atas diselenggarakannye Indonesia Open. Sebelumnya, turnamen ini terakhir diselenggarakan pada 2019. Lalu, pada tahun 2020 dan 2021 tidak diselenggarakan karena pandemi Covid-19. “Asian Tour ntu sangat girang berada di sini selama satu pekan untuk Mandiri Indonesia Open 2022 di Pondok Indah Golf Course. Turnamen maupun venue memiliki ikatan yang kuat dengan kami, dan memainkan peran yang sangat penting dalam agenda turnamen Asian Tour,” kata Rob Turnbull, Director of Event Management, Tournament Development Asian Tour.

Topic: sports
Pêrkêmbangan tèknologi karang mangkin ngêgampangin sêsêorang dalêm ngêjalanin aktipitas sêari-ari, salèh atunyè dalêm ngêrêsikin lêba dapur kayak ngumbah piring cêbrik. Kêuntungan têrgêdé ngêgunèin mêsin pêngumbah piring adalah kênyamanan amè pênghèmatan waktu. Alih-alih bêdiri ngêgosok amè ngêbilas piring di wastapêl, cukup masupin pêrabotan masak atau madang nyang cêbrik kê dalêm mesin, udèh dah, mêsin pêngumbah piring bakal ngêlakuin gawèannyè. Bêrkat mêsin pêngumbah piring, êlu kagak pêrlu lagi nyabunin amè ngêbilas atu pêr atu pêrabotan masak atau madang nyang cêbrik. Hal êni kurang èpisièn, apèlagi kalo adè nodè minyak nyang ngêlimpèh. Mêsin pêngumbah piring bisè ngêgantiin gawèanlu. Êlu jugè jadi bisè ngêhèmat waktu sêmbari ngêlakuin gawèan rumèh nyang laèn. Pêgimanè? Têrtarik buat bêli, pan?

Topic: technology
Ape aje yang elu tau tentang lagu daerah? Katenye, lagu daerah entu adalah kekayaan yang kagak kenilai harganye, dan lagu daerah entu juga punya beragam fungsi penting di kehidupan masyarakat entu daerah. Lagu daerah entu bisa dikate sebagai suatu wujud karya seni yang asalnye dari entu daerah yang punya nilai kebudayaan dan penciptaannye sendiri entu refleksi dari kehidupan masyarakatnye. Jadi, lagu daerah entu bisa dikate sebagai bentuk kekayaan budaya punyanye entu daerah setempat. Katenye, lagu daerah entu dibagi jadi dua; ade lagu rakyat dan lagu klasik. Kalo lagu rakyat entu asalnye dari rakyat suatu daerah. Nah kalo lagu klasik katenye lagu yang dikembangin di pusat-pusat pemerintahan. Entu die beberape hal terkait lagu daerah.

Topic: culture & heritage
Kaga abis fikir emang sekarang tuh kitw ape-ape bisa dilakuin dari rumah. Kalo keluar makan tinggal pesen di applikai nanti dianterin, mau apa juga sekarang bisa kite lakuin dengan hape doang. Mesen apa aja di hape tuh sekarang mah udeh bisa. Mangkanye zaman sekarang banyak orang nyang kaga bisa idup ama hape. Soalnye semua nyang kote butuhin tuh ada di hape, ampe kerja aja bisa kite lakuin cuma dari hape. Padahal kite tau hp tuh bukan barang pokok tapi kalo kaga ada hp tuh hidup kayanya repot banget dah. Ya tapi jangan ampe kite terlena, kaga semuanye bae di hape, termasuk radiasinye kan kaga bae tuh buaut tubuh manusia.

Topic: technology
Macbook Air nyang Ridwan pakè karang adalah hadièh dari bini têrcintè nyang diè pêroleh sêtêlèh ngêmênangin sêbuah lomba nulis di blog. Wayah pêngumuman pêmênang lomba blog disêbarin liwat Twittêr, bini Ridwan sêmpêt arêp-arêp cêmas karna tulisan pêsêrtè laèn gè kagak kalèh cakêp. Pêngumumannyè dimulè dari juarè 3, kêmudian 2, baru sêtêlèh jêdè sêjênak, akun Twittêr, alamat blog, amè namè bini Ridwan kêpampang sêbagè juarè pêrtamè.  Ridwan nyang masing rèpot amè gawèn tibang nanggêpin sêadènyè wayah bininyè ngasih tau kalo diè mênang. Sêtêlèh Ridwan cèk pêngumumannyè, rupènyè bininyè kagak maèn maèn. Ridwan girang bukan kêpalang. MacBook nyang sêlamè êni tibang bisè diè cobè-cobè wayah bêkunjung kê sêbuah toko èlèktronik, karang bisè diè milikin.

Topic: technology
Jalabia jadi jajanan Betawi nyang legendaris banget ama udeh mulei rada suse ditemuin. Bentuknye mirip kue cincin, cuman punye tekstur kaye kue gemblong. Care bikin jalabia mirip sebelas due belas kaye bikin donat, bedanye tibang di bahan-bahannye doang. Jalabia dibikin dari adonan tepung ketan item, tepung beras, ama campuran kelape parut nyang dikasi garem dikit. Adonan dibentuk bulet, dikasi lobang di tengenye, trus digoreng ampe warnenye rada keemasan. Kalo udeh mateng, jalabia direndem dalem larutan gula merah caer. Masukin jalabia ampe semue permukaannye ketutupan ama karamelnye. Pas digares, tekstur kenyel bakal nyatu ama gula merah nyang ngeresep ampe ke belah dalemnye. 

Topic: food & beverages